En 46-årig mand fra Aalborg blev taget på fersk gerning under et indbrudsforsøg i et kommunalt bofællesskab på Kirkevej i Skagen omkring kl. 00.40 natten til lørdag. Politiet var blevet kaldt ud til bofællesskabet for at anholde manden, men da betjentene forsøgte at anholde ham, opstod der tumult og den 46-årige mand slog en af betjentene over armen med noget værktøj. Manden er nu sigtet for vold mod tjenestemand og indbrudsforsøg. Han fremstilles i grundlovsforhør klokken 12 lørdag. Manden er kendt i forvejen af politiet.
En 46-årig mand fra Aalborg skal fremstilles i grundlovsforhør efter at have været voldelig overfor en betjent, der ville anholde ham under et indbrudsforsøg.